钦定古今图书集成/明伦汇编/氏族典/第295卷 > 《苏州府志》 > 章樵
## 钦定古今图书集成/明伦汇编/氏族典/第295卷 > 《苏州府志》 > 章樵

按《尚友录》：“翃次子樵，号峒麓。嘉定改元，登进士第，历
海州、高邮、山阳教官，寻知连海军。一再上时相书，力
陈李全必叛，刘璋不可任重。后全果乱，郡官多被其
祸，独樵率诸生盛服坐堂上讲诵，贼至，敛刃而退。后
宰吴县，通判常州，皆以廉公著称。侍御史洪咨夔举
其有守，召监登闻鼓院。寻以疾丐归，授朝散郎，知处”
州事，卒。樵学宗伊、洛，议论通畅，识达时务。所著书有
《集曾子》十八篇、《章氏家训》七卷，“《补注汉胶西相春秋
繁露》十八卷，《注补文苑》二十卷”，行于世。